CELEX: 32016D0220
Language: et
Date: 2016-02-15 00:00:00
Title: Nõukogu otsus (ÜVJP) 2016/220, 15. veebruar 2016, millega muudetakse otsust 2011/101/ÜVJP Zimbabwe vastu suunatud piiravate meetmete kohta

17.2.2016   
            
            
               ET
            
            
               Euroopa Liidu Teataja
            
            
               L 40/11
            
         NÕUKOGU OTSUS (ÜVJP) 2016/220,
   15. veebruar 2016,
   millega muudetakse otsust 2011/101/ÜVJP Zimbabwe vastu suunatud piiravate meetmete kohta
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 15. veebruaril 2011 vastu otsuse 2011/101/ÜVJP (1).
            
         
               (2)
            
            
               Nõukogu vaatas läbi otsuse 2011/101/ÜVJP, võttes arvesse Zimbabwe poliitilist arengut.
            
         
               (3)
            
            
               Piiravaid meetmeid tuleks pikendada 20. veebruarini 2017.
            
         
               (4)
            
            
               Piiravaid meetmeid tuleks jätkuvalt kohaldada seitsme isiku ja ühe üksuse suhtes, kes on loetletud otsuse 2011/101/ÜVJP I lisas. Piiravate meetmete kohaldamise peatamist tuleks pikendada otsuse 2011/101/ÜVJP II lisas loetletud viie isiku suhtes.
            
         
               (5)
            
            
               Otsust 2011/101/ÜVJP tuleks vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2011/101/ÜVJP muudetakse järgmiselt.
   
               1)
            
            
               Artikkel 10 asendatakse järgmisega:
               „Artikkel 10
               1.   Käesolev otsus jõustub selle vastuvõtmise kuupäeval.
               2.   Käesolevat otsust kohaldatakse kuni 20. veebruarini 2017.
               3   Artikli 4 lõikes 1 ning artikli 5 lõigetes 1 ja 2 osutatud meetmed, mida kohaldatakse II lisas loetletud isikute suhtes, peatatakse kuni 20. veebruarini 2017.
               Peatamine vaadatakse läbi iga kolme kuu tagant.
               4.   Käesolevat otsust vaadatakse pidevalt uuesti läbi ning asjakohasel juhul seda uuendatakse või muudetakse, kui nõukogu leiab, et selle eesmärgid ei ole täidetud.”
            
         
               2)
            
            
               I lisa asendatakse käesoleva otsuse I lisas esitatud tekstiga.
            
         
               3)
            
            
               II lisa asendatakse käesoleva otsuse II lisas esitatud tekstiga.
            
         Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 15. veebruar 2016
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  Nõukogu 15. veebruari 2011. aasta otsus 2011/101/ÜVJP Zimbabwe vastu suunatud piiravate meetmete kohta (ELT L 42, 16.2.2011, lk 6).
   
      I LISA
      
         
            „I LISA
            ARTIKLITES 4 JA 5 OSUTATUD ISIKUD JA ÜKSUSED
            I.   Isikud
            
                         
                     
                     
                        Nimi (ja võimalikud varjunimed)
                     
                     
                        Tuvastamisandmed
                     
                     
                        Loetellu kandmise põhjused
                     
                  
                        1.
                     
                     
                        Mugabe, Robert Gabriel
                     
                     
                        President, sünd. 21.2.1924
                        pass nr AD001095
                     
                     
                        Valitsusjuht ja vastutav tegevuse eest, mis oluliselt kahjustab demokraatiat ning inimõiguste ja õigusriigi põhimõtete järgimist.
                     
                  
                        2.
                     
                     
                        Mugabe, Grace
                     
                     
                        Sünd. 23.7.1965
                        pass nr AD001159
                        isikutunnistus nr 63-646650Q70
                     
                     
                        Seotud valitsuse ZANU-PFi (Zimbabwe African National Union – Patriotic Front) fraktsiooniga. Omandas 2002. aastal kontrolli farmi Iron Mask Estate üle; saab väidetavalt ebaseaduslikku ja suurt kasumit teemantide kaevandamisest.
                     
                  
                        3.
                     
                     
                        Bonyongwe, Happyton Mabhuya
                     
                     
                        Luure Keskorganisatsiooni peadirektor, sünd. 6.11.1960
                        pass nr AD002214
                        isikutunnistus nr 63-374707A13
                     
                     
                        Kõrgem julgeolekuametnik, kes on tihedalt seotud valitsusparteiga ZANU-PF ning osales repressiivse riikliku poliitika väljatöötamises või elluviimises. Süüdistatakse selles, et ta vastutab MDC (Movement for Democratic Change) aktivisti röövi, piinamise ja tapmise eest 2008. aasta juunis.
                     
                  
                        4.
                     
                     
                        Chihuri, Augustine
                     
                     
                        Politseiülem, sünd. 10.3.1953
                        pass nr AD000206
                        isikutunnistus nr 68-034196M68
                     
                     
                        Kõrgem politseiametnik ja ühise operatiivse juhtimiskeskuse liige, kes on tihedalt seotud ZANU-PFi repressiivse poliitikaga. Tunnistas avalikult, et toetab ZANU-PFi, minnes vastuollu politseiseadusega. Andis 2009. aasta juunis politseile käsu loobuda kõigist süüdistustest, mis olid seotud enne 2008. aasta juuni presidendivalimisi toime pandud mõrvadega.
                     
                  
                        5.
                     
                     
                        Chiwenga, Constantine
                     
                     
                        Zimbabwe Kaitsejõudude ülem, kindral (endine maaväe ülem, kindralleitnant), sünd. 25.8.1956
                        pass nr AD000263
                        isikutunnistus nr 63-327568M80
                     
                     
                        Ühise operatiivse juhtimiskeskuse liige ja osaline repressiivse riikliku poliitika väljatöötamises või elluviimises. Kasutas maaväge farmide võõrandamises. Oli 2008. aasta valimiste ajal presidendivalimiste teise vooruga seotud vägivallaaktide peakorraldaja.
                     
                  
                        6.
                     
                     
                        Shiri, Perence (alias Bigboy) Samson Chikerema
                     
                     
                        Kindralleitnant (õhujõud), sünd. 1.11.1955
                        isikutunnistus nr 29-098876M18
                     
                     
                        Kõrge sõjaväeametnik ja ZANU-PFi ühise operatiivse juhtimiskeskuse liige, osales rõhuva riikliku poliitika väljatöötamises või elluviimises. Seotud poliitilise vägivallaga, sealhulgas 2008. aastal valimiste ajal Mashonaland Westis ja Chiadzwas toime pandud poliitilise vägivallaga.
                     
                  
                        7.
                     
                     
                        Sibanda, Phillip Valerio (alias Valentine)
                     
                     
                        Zimbabwe Rahvaarmee komandör, kindralleitnant, sünd. 25.8.1956 või 24.12.1954
                        isikutunnistus nr 63-357671H26
                     
                     
                        Kõrge sõjaväeametnik, seotud valitsusega, osales rõhuva riikliku poliitika väljatöötamises või elluviimises.
                     
                  II.   Üksused
            
                         
                     
                     
                        Nimi
                     
                     
                        Tuvastamisandmed
                     
                     
                        Loetellu kandmise põhjused
                     
                  
                        1.
                     
                     
                        Zimbabwe Defence Industries
                     
                     
                        10th floor, Trustee House, 55 Samora Machel Avenue, PO Box 6597, Harare, Zimbabwe
                     
                     
                        Kaitseministeeriumi ja valitsuse ZANU-PFi fraktsiooniga seotud ettevõte.”
                     
                  
      
   
   
      II LISA
      
         
            „II LISA
            ARTIKLI 10 LÕIKES 3 OSUTATUD ISIKUD
            Isikud
            Nimi (ja võimalikud varjunimed)
            
                        1.
                     
                     
                        Bonyongwe, Happyton Mabhuya
                     
                  
                        2.
                     
                     
                        Chihuri, Augustine
                     
                  
                        3.
                     
                     
                        Chiwenga, Constantine
                     
                  
                        4.
                     
                     
                        Shiri, Perence (alias Bigboy) Samson Chikerema
                     
                  
                        5.
                     
                     
                        Sibanda, Phillip Valerio (alias Valentine)”